मान्यता है कि प्राचीन काल से शरद पूर्णिमा को बेहद महत्वपूर्ण पर्व माना गया है। शरद पूर्णिमा से हेमंत ऋतु की शुरुआत होती है। इसके महत्व और उल्लास के तौर-तरीकों के संबंध में ज्योतिष विद्वान बताते हैं कि इस रात्रि को चंद्रमा अपनी समस्त कलाओं के साथ होता है और धरती पर अमृत वर्षा करता है। इस दिन चंद्रमा की रोशनी में दूध व खीर रखी जाती है। आपको बता दें कि रात 12 बजे होने वाली इस अमृत वर्षा का लाभ उठाने के लिए हर कोई चंद्रोदय के वक्त गगन तले खीर या दूध रखता है जिसका सेवन रात 12 बजे के बाद ही किया जाता है। आपको बता दें कि इसके अलावा खीर समस्त देवताओं का प्रिय भोजन है।